באמריקה כולם כבר יודעים שלפעמים קשר ישיר עם הבוחר בפייסבוק וטוויטר זה חזק יותר מכל קמפיין - מה כדאי למתמודדים הישראלים, ובעיקר למתמודדות, ללמוד?
קריסטי קווין עשויה להיות האישה הראשונה שתעמוד בראשות עירית ניו יורק. היא לסבית שחיה עם בת זוגתה מחוץ לארון, יו"ר מועצת עירית ניו יורק (שניה בחשיבותה בהיררכיה העירונית) ואישה שמנסה לעשות היסטוריה בעיר החשובה בעולם. סיכוייה נראים טובים.
כמו פוליטקאיות אחרות בשנים האחרונות, קווין אינה חוששת לרתום באופן מובהק את הטיעונים הפמיניסטיים לקמפיין שלה וכך, וידאו השקת 'נשים למען קווין' שלה, הציג את לא אחרת מאשרגלוריה סטנייהם, פעילה פמינסטית מובילה וזוכת מדליית החירות הנשיאותית לשנת 2013.
רביעית, קיימת כיום חפיפה כמעט מושלמת בין פעילות של קבוצות פייסבוק פתוחות או סגורות לעשייה מקומית. מספיק שהמועמד או ראש העיר מודע להתארגנויות אזרחיות לוקליות – כמו קבוצת ההורים 'צפוף לילדים בתל-אביב' או ריץ' רץ' בחירות הוד השרון או קבוצות שמתלוננות על העדרם של גני כלבים ברמת השרון – כדי שיבין את הלך הרוח הציבורי וכיצד נכון לתקשר עם התושבים בכל שכונה ושכונה. כל מה שצריך הוא איש רשתות חברתיות שמנקז למועמדים את המידע.
הדוגמה הקיצונית והפעלתנית ביותר היא קורי בוקר, ראש עירית ניוארק (ניו ג'רזי) שפיד הטוויטר שלו הפך אותו לשם דבר. מותג ראש העיר החדשני המצייץ. כראש עיר שחולש על אוכלוסיה של פחות מ 300 אלף איש, עוקבים אחרי הטוויטר של בוקר 1.4 מליון איש. הכיצד? לא רק כי הוא מתמודד למשרת סנטור מטעם מדינת ניו ג'רזי, אלא כי הפעילות רשת שלו מרתקת.
תושב כותב לו שמכונת התשלום בפן-סטיישן 'אכלה את כל המטבעות'. “תבוא עכשיו לעיריה, אני אחזיר לך את הכסף" הוא עונה לו בטוויטר.
הוא זכה לחשיפה לאומית כה גבוהה - בעקבות אירוע אמיתי, מחוץ לטוויטר בו זינק לתוך בניין בוער להציל שכנים – עד כדי שהגולשים יצרו ממ על שמו #CoryBookerStories (מישהי מצייצת בצחוק: פעם נזקקתי לכיליה, קורי בוקר תלש את הכיליה שלו מגופו והציל אותי).